Dit het aan die lig gekom dat Taute baie onlangs uit sy pos by die SAB bedank het, en dat hy besig was om Suid-Afrika te verlaat om werksgeleenthede in Nieu-Seeland te soek. Hy het intussen sy planne gekanselleer om oorsee te reis en het sy paspoort aan die ondersoekbeampte oorhandig. Die staat het gevolglik nie sy aansoek om borgtog teengestaan nie.
Ek hoop hy word swaar gestraf en boet vir die res van sy lewe. Hy het nie net ‘n fout gemaak nie, hy is dom, astrant, arogant en verwaand verby. Wat maak hom so belangrik dat hy agter ander voertuie uit mag swaai en oor rooi ligte jaag??
Meegevoel aan die ouers/familie van die twee meisies. Ek kon egter nie die ironie van die saak miskyk nie:
Hy was ‘n voormalige rekenmeester van SA Breweries – hy het die produk(te) van sy voormalige werkgewer te veel geniet in dié geval, hoe hartseer dit ookal mag wees. Ek tree nie in die bres vir die ou nie; hy moet inderdaad die gevolge van sy dade dra.
Ek verstaan hoe almal oor hierdie kwessie voel en drink en bestuur gaan beslis nie saam nie. Die man is egter nie alleen “skuldig” nie. Hy was Vrydagaand na bewering reeds tuis en het reggemaak om vroeg te gaan inkruip. Sy vriende het hom egter kom haal en oortuig om saam uit te gaan. Ek praat dit glad nie goed nie, maar waar is sy vriende nou? Sal hulle ter strafversagting vir hom getuig en hulle aandeel en aandadigheid erken? Ek hoop so!